Case ID: 1117336
Sentence 108: Birinci instansiya məhkəməsi qeyd olunanları nəzərə almaqla, təqsirləndirilən şəxsə cəza təyini məsələsini müzakirə edib, törədilmiş cinayətin xarakterini, ictimai təhlükəlilik dərəcəsini, onun törədilməsi hallarını, habelə cəzanın fərdiləşdirilməsi prinsipini və təyin olunacaq cəzanın şəxsin islah olunmasına təsirini nəzərə alaraq, belə nəticəyə gəlir ki, Təqsirləndirilən şəxs2 təqsirli bilindiyi Azərbaycan Respublikasının Cinayət Məcəlləsinin 186.2.1 və 188.2-ci maddələrinin sanksiyasında nəzərdə tutulan azadlıqdan məhrumetmə cəzasına, həmin Məcəllənin 308.2-ci maddəsinin sanksiyasında nəzərdə tutulmuş müəyyən müddətə müəyyən vəzifə tutma və ya müəyyən fəaliyyətlə məşğul olma hüququndan məhrum edilməklə azadlıqdan məhrumetmə cəzasına məhkum edilməli, həmin Məcəllənin 66.2-ci maddəsinə əsasən əsas cəzalar qismən toplanılmaqla və həmin Məcəllənin 66.4-cü maddəsinə əsasən əlavə cəza cinayətlərin məcmusu üzrə təyin edilmiş əsas cəzaya birləşdirilməklə ona qəti cəza təyin edilməlidir, lakin, məhkəmə Təqsirləndirilən şəxs2 şəxsiyyətini tədqiq edərək və işin mühüm və diqqətəlayiq hallarını, törətdiyi cinayətin ağırlığını, ictimai təhlükəlilik dərəcəsini, habelə ailəli olmaqla himayəsində dörd azyaşlı uşağının olmasını, ilk dəfə cinayət məsuliyyətinə cəlb edilməsini, barəsində verilmiş müsbət xasiyyətnaməni, ona qarşı ittiham üzrə verilmiş epizodlar üzrə zərərçəkmiş şəxslərin ona qarşı şikayət və tələblərinin olmaması, ona yüngül cəza verilməsi xahiş edilməsini, eləcə də cəzanı ağırlaşdıran halların mövcud olmamasını nəzərə alaraq hesab edir ki, Təqsirləndirilən şəxs2 təyin olunmuş azadlıqdan məhrumetmə cəzasını çəkmədən islah olunması mümkündür.Ona görə də, Məhkəmə sonuncunun barəsində Azərbaycan Respublikasının Cinayət Məcəlləsinin 70-ci maddəsini tətbiq etməklə ona təyin olunmuş cəzanın sınaq müddəti müəyyən olunmaqla şərti olaraq tətbiq edilməsini qanuni, əsaslı və ədalətli hesab edir.